**INFORMAȚII DESPRE ROVINIETĂ**

<LLNK810000069027000001><LLNK810000069027000001> Conform prevederilor ART. 28 din Legea 448/2006 privind protecţia şi promovarea drepturilor persoanelor cu handicap:

  ”(1) Persoanele cu handicap, precum şi însoţitorii sau, după caz, asistenţii personali ai acestora, deţinători de autoturisme, beneficiază de scutire de la plata tarifului de utilizare a reţelelor de drumuri naţionale, prevăzut în Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr. 424/2002, cu modificările şi completările ulterioare.

  (2) Scutirea prevăzută la alin. (1) se aplică pentru un singur autoturism deţinut de fiecare din persoanele îndreptăţite potrivit prevederilor alin. (1).”

 Cererile se depun la DGASPC Mureş pana in data de **13 a fiecarei luni** sau a lunii în care expiră rovinieta.Dacă data de 13 este sâmbăta sau duminica, documentele se depun in ultima zi lucrătoare anterioară.

Valabilitatea rovinietei expiră la: neîncadrarea în grad de handicapți, expirarea certificatului de încadrare şi la decesul persoanei cu dizabilități / titularului rovinietei.

Documentele necesare pentru solicitarea rovinietei, in funcție de persoana care este **proprietara autoturismului**:

1. **persoana cu dizabilități**

Cererea persoanei cu dizabilități – **Anexa 1**, insoțită de copii după următoarele documente :

 - certificatul de încadrare în grad de handicap

 - cartea de identitate /buletin de identitate

 - cartea de identitate a autoturismului și certificatul de înmatriculare

2. **însoțitorul persoanei cu dizabilități**

Cererea insoțitorului– **Anexa 2**, insoțită de copii după următoarele documente :

 - certificatul de încadrare în grad de handicap al minorului/adultului

 - cartea de identitate **/** buletin de identitate ( însoţitor )

 - cartea de identitate a autoturismului și certificatul de inmatriculare

 - ancheta socială eliberată de Primaria de domiciliu în care se va înscrie calitatea de însoţitor (ancheta se prezinta in original).

3. **asistentul personal al persoanei cu dizabilități**

Cererea asistentului personal – **Anexa 3**, insoțită de copii după următoarele documente :

- certificatul de încadrare în grad de handicap al minorului **/** adultului

 -documentul din care reiese calitatea de asistent personal al persoanei cu dizabilități (contractul de muncă al asistentului personal si acte adiţionale la acesta )

- cartea de identitate **/** buletin de identitate (asistent personal)

- cartea de identitate a autoturismului și certificatul de înmatriculare.

Documentele pot fi transmise astfel:

-prin poștă, la adresa DGASPC Mureș, str. Trebely, nr.7, Corp C, Târgu Mureș

-prin e-mail, la adresa sepps@dgaspcmures.ro;

-prin depunere la ghișeu- DGASPC Mureș, str. Trebely, nr.7, Corp C, Camera , Târgu Mureș.

 Vă stăm la dispoziție si la numărul de telefon 0265/213512 interior 38.

 Conducerea DGASPC Mureș